钦定古今图书集成/明伦汇编/氏族典/第124卷 > 陈祐
## 钦定古今图书集成/明伦汇编/氏族典/第124卷 > 陈祐

按《元史陈祐传》：“祐一名天祐，字庆甫，赵州宁晋人。世
业农。祖忠，博究经史，乡党皆尊师之。既殁，门人谥曰
‘茂行先生。祐少好学，家贫，母张氏尝剪发《易》书使读
之，长遂博通经史。时诸王得自辟官属，岁癸丑，穆王
府署祐为其府尚书。王既分土陕洛，表祐为河南府
总管，以清慎见称。至元二年，调官法行，改南京路治’”
中。三年，授嘉议大夫、卫辉路总管。六年，置提刑按察
司，首以祐为山东东西道提刑按察使。还朝，除佥中
兴等路行尚书省事。朝廷大举伐宋，遣祐佥军山东。
十二年，授南京总管，兼开封府尹。十四年，迁浙东道
宣慰使，遣祐检覆庆元、台州民田。及还新昌，值玉山
乡盗起，仓卒不及为备，遂遇害。诏赠浙江等处行中
书省左丞，追封河南郡公，谥“忠定。”